Paytextê Fransa Paris de banlîyoyê Evryî de domanan seba ke paştî bidê domananê keyeyanê şehîdanê Rojawanî malzemeyê kirtasîye arê dayî.
Meclîsê Cinîyan ê Çîçeke Botan û domanan seba paştdayîşê perwerdeyê domananê Rojawanî malzemeyî pîya arê dayî.
Domanan ajansê ma rê qisey kerd û ard ziwan ke ê seba ke wayîrê domananê şehîdan vejîyê nê malzemeyan do bişawê Rojawanî.
Domanan ra yewda fransize vat: ''Ma nê pêro malzemeyan şaristanê Evryî ra seba domananê keyeyanê şehîdan şawenê.''
Domanêka keyna ya bîne bi kurmanckî vat: ''Ma nê malzemeyan bişawê domananê şehîdan.''
Hetkarî Merkezê Komelê Kurdan ê Evryî de ameyî pêserkerdene. Cinîyêka ke beşdara nê xebatanê hetkarîye bîya vat: ''Fransa de, binê sîwana Meclîsê Cinîyan ê Çîçeke Botan de sey dadîyan ma domananê xo reyde nê seba domananê Rojawanî amade kerdî. Ma hêvî kenê ke nê malzemeyî bê mesele do biresê destê înan.''
